經數: 三五九

經名: 大乘入諸佛境界智光明莊嚴經卷第四

頁數: 二六一

上        欄

說. 其所說法亦不在方不離方. 彼一切法亦

復如是. 如來了知本來如是. 不生不滅無起

無相. 離心意識無文字無音聲. 如所了知亦

然解脫如吉祥. 當知一切法無縛無解

佛說大乘入諸佛境界智光明莊嚴經卷第三

佛說大乘入諸佛境界智光明莊

嚴經卷第四

譯經三藏朝散大夫試光祿卿光梵

大師賜紫沙門臣惟淨等奉   詔譯

佛言. 妙吉祥. 菩提者與虛空等. 謂以虛空無

高無額. 菩提亦然無高無下. 由是如來成等

正覺. 雖成正覺. 亦無少法如微塵許若高若

下諸所施作. 此如是法若如是知卽是實智.

妙吉祥. 以何義故名爲實智. 謂不切法了無

根本無生無滅. 彼無實性亦無所得. 若有實

性卽是滅法. 彼雖有生而無主宰復無攝受.

妙吉祥. 若無主宰無□受法卽是滅法. 此等

諸法若生若滅. 當知皆是緣法所轉. 亦非此

中有少法可轉. 然佛如來不於諸法說斷滅

相

復次妙吉祥. 菩提者卽是如說句. 以何義故

名如說句. 如說句者卽是菩提. 如其菩提色

受想行識亦然. 而不離眞如. 如其菩提眼耳

鼻舌身意. 色聲香味觸法處亦然. 而不離眞

如. 如其菩提眼界色界眼識界. 耳界聲界耳

識界. 鼻界香界鼻識界. 舌界味界舌識界. 身

中       欄

界觸界身識界. 意界法界意識界亦然. 而不

離眞如. 如其菩提地界水界火界風界亦然.

而不離眞如. 此等諸法如是施設. 其所施設

謂蘊處界. 由是如來成等正覺. 所成正覺離

顚倒法. 如其先法後法亦然中法亦然. 前際

不生後際不去中際性離. 此如是法是卽名

爲如所說句. 如其金法多法亦然. 如其多法

一法亦然. 妙吉祥. 若一性若多性皆無所得.

若有相若無相無入無住. 何名爲相何名無

相. 所言相者. 謂卽生起一切善法. 言無相者.

謂一切法無所得故. 又相者謂卽心無所住

分位. 無相者卽無相三摩地解脫法門. 又相

者卽一切法思惟稱量算數伺察. 無相者謂

出過稱量. 何名出過稱量. 謂識法無故. 又

相者卽有爲伺察. 無衝者卽無爲伺察

復次妙吉祥. 菩提者卽是無漏無取. 何名無

漏. 何名無取. 無漏者. 謂離四種有漏之法. 何

等爲四. 一者欲漏. 二者有漏. 三者無明漏. 四

者見漏. 無取者. 謂離四種取著之法. 何等爲

四. 一者欲取. 二者見取. 三者戒禁取. 四者我

語取. 如是四取. 悉由無明暗蔽愛法滋潤互

相取著. 妙吉祥. 若或本初於我語取根本. 能

了知者卽我淸淨. 我淸淨已. 隨知一切衆生

淸淨. 由我淸淨故卽彼一切衆生淸淨. 若一

切衆生淸淨卽法無二無二種類. 彼無二義

卽無生無滅. 妙吉祥. 若無生無滅卽無心意

識可轉. 若無心意識可轉卽無分別. 若無分

別卽深固作意相應無明不能發起. 若彼無

明不發起者. 卽十二有支亦不生長. 若十二

下      欄

有支不生長者卽法無生. 若法無生卽法決

定. 若法決定卽調伏義. 若調伏義卽是勝義.

若其勝義卽離補特伽羅義. 若離補特伽羅

義卽不可說義. 若不可說義卽緣生義. 若緣

生義卽是法義. 若法義卽如來義. 如是所說.

若見緣生卽能見法. 若能見法卽見如來. 彼

諸所見. 若其如理審伺察時. 是中亦無少法

可見. 妙吉祥. 何名少法. 謂心所緣. 若無心所

緣卽無所見由如是法故如來成等正覺. 平

等故平等

復次妙吉祥. 菩提者. 是淸淨義. 無垢義. 無著

義. 何名淸淨. 何名無垢. 何名無著. 謂空解脫

門卽是淸淨. 無相解脫門卽是無垢. 無願解

脫門卽是無著. 無生是淸淨. 無作意是無垢.

無起是無著. 自性是淸淨. 圓淨是無垢. 明

亮是無著. 無戱論是淸淨. 離戱論是無垢. 戱

論寂止是無著. 眞如是淸淨. 法界是無垢. 實

際是無著. 虛空是淸淨. 寥廓是無垢. 廣大是

無著. 了知內法是淸淨. 外無所得是無垢. 內

外無所得是無著. 了知蘊法是淸淨. 界法自

性是無垢. 離諸處法是無著. 過去盡智是淸

淨. 未來無生智是無垢. 現在法界安住智是

無著. 妙吉祥. 此如是等. 淸淨無垢無著諸義.

於一句中普能攝入. 謂寂靜句. 若寂靜卽遍

寂. 若遍寂卽近寂. 若近寂卽寂止. 若寂止此

說卽是大□尼法

復次妙吉祥. 如其虛空菩提亦然. 如其菩提

諸法亦然. 如其諸法衆生亦然. 如其衆生刹

土亦然. 如其刹土涅盤亦然. 妙吉祥. 此說

經數: 三五九

經名: 大乘入諸佛境界智光明莊嚴經卷第四

頁數: 二六二

上          欄

卽是涅盤平等. 爲一切法畢竟邊際淸淨之

因. 無對治離對治因. 本來淸淨. 本來無垢. 本

來無著. 如來了知彼一切法. 如是相故現成

正覺. 然後觀察諸衆生界. 建立淸淨無垢無

著遊戱法門. 以是名字於諸衆生大悲心轉

復次妙吉祥. 云何是菩薩所行菩薩勝行. 謂

若菩薩無盡無不盡. 無生無不生. 於畢竟盡

相無所領受. 然亦不壞畢竟無生. 妙吉祥. 菩

薩若如是行. 是爲菩薩勝行

復次妙吉祥. 菩薩於過去心已盡此無所行.

未來心未至此無所行. 現在心無住此無所

行. 菩薩於其過去未來現在諸心悉無所著.

菩薩若如是行. 是爲菩薩勝行

又復布施之法. 諸佛如來與諸菩薩. 而無其

二無二種類. 菩薩若如是行. 是爲菩薩勝行.

持戒忍精進禪定智慧亦復如是. 諸佛如

來與諸菩薩. 而無其二無二種類. 菩薩若如

是行. 是爲菩薩勝行

又妙吉祥. 菩薩不行色空. 不行色不空. 菩薩

若如是行. 是爲菩薩勝行. 何以故. 色卽是空

色自性空. 受想行識亦復如是. 是故不行

識空. 不行識不空. 菩薩若如是行. 是爲菩

薩勝行. 何以故. 謂心意識無所得故. 妙吉祥.

此中無少法可有若知若斷若修若證. 悉無

所有由如是故. 此說名盡. 如是乃爲畢竟盡

相. 若畢竟盡卽無所盡. 無盡亦無盡. 何以

故. 如所說盡故. 若如所說盡彼卽無法可盡.

若無法可盡卽是無爲. 若無爲卽無生亦無

滅. 若佛出世若不出世法性常住. 以法住故

中      欄

卽是法界. 如法界住故智無所轉亦非無轉.

以智無轉非無轉故. 如是法理若悟入者. 卽

得無漏無生無滅. 此名漏盡. 妙吉祥. 是故當

知雖復世俗音聲文字總聚施設. 是中無有

少法若生若滅

爾時妙吉祥童眞菩薩摩訶薩卽從座起. 偏

袒右肩右膝著地向佛合掌. 以妙伽陀伸讚

歎曰

無形顯色無狀貌    是中無滅亦無生

無住亦復根本無    無所緣尊今讚禮

以無住故無出入    亦復無彼諸分故

已能解脫六處長    無所緣尊今讚禮

一切法中無所住    有性無性皆遠離

諸行平等得圓成    無所緣尊今讚禮

已能出離於三界    虛空平等性中住

世間諸欲不染心    無所緣尊今讚禮

三摩□□常安處    行住塑臥亦復然

諸威儀事妙肅成    無所緣尊今讚禮

平等而來平等去    平等性中妙安住

不壞平等性法門    無所緣尊今讚禮

大聖善入平等性    諸法皆住等引心

遍入無相妙法門    無所緣尊今讚禮

大聖無住無所緣    定中高積慧峰峻

普遍諸法得圓成    無所緣尊今讚禮

衆生威儀及色相    語言音聲亦復然

普能示現刹那間    無所緣尊今讚禮

大聖已離於名色    於蘊界法亦普斷

復能善入無相門    無所緣尊今讚禮

大聖善離於諸相    諸相境界亦遠離

下        欄

已能善入無相門    無所緣尊今讚禮

無所思惟無分別    淨意亦復無所住

無諸作意無念生    無所緣尊今讚禮

譬如虛空無含藏    已離戱論無所著

其心平等復如空    無所緣尊今讚禮

譬如虛空無中邊    諸佛法性亦如是

已能超越三世門    無所緣尊今讚禮

諸佛猶如虛空相    卽此虛空亦無相

已能解脫事及因    無所緣尊今讚禮

一切法中無依止    如水中月無所取

無我相亦無音聲    無所緣尊今讚禮

大聖不依止蘊法    界處諸法亦復然

已能解脫顚到心    無所緣尊今讚禮

大聖已離於二邊    亦復斷除於我見

法界平等得圓成    無所緣尊今讚禮

色相名數已解脫    亦復遠離不正法

無取無捨平等心    無所緣尊今讚禮

已能超越諸魔法    一切法中悉通達

妙入無障□法門    無所緣尊今讚禮

正智不說諸法有    亦復不說諸法無

無語言道無發生    無所緣尊今讚禮

聖不依止於二法    久已□折我慢幢

解脫二無二法門    無所緣尊今讚禮

所有身語意過失    大聖久已普除斷

不可譬喩不可思    無所緣尊今讚禮

大聖無轉無發悟    一切過失悉遠離

智爲先導遍所行    無所緣尊今讚禮

無漏淨念最微妙    實不實法悉了知

亦無繫著無思惟    無所緣尊今讚禮

經數: 三五九

經名: 大乘入諸佛境界智光明莊嚴經卷第四

頁數: 二六三

上          欄

大聖於心無所緣    而能遍知一切心

亦無自他想念生    無所緣尊今讚禮

無所緣中有所緣    於一切心不迷著

無障□法已圓明    無所緣尊今讚禮

大聖於心無所緣    亦復自性無所有

無心平等得圓成    無所緣尊今讚禮

大聖不依於智法    而能遍觀諸刹土

一切衆生行亦然    無所緣尊今讚禮

智者於心無所得    是中亦復畢竟無

於一切法正遍知    無所緣尊今讚禮

知一切法皆如幻    卽此幻亦無所有

已能解脫幻法門    無所緣尊今讚禮

正覺雖行於世間    亦不依止於世法

復無世間分別心    無所緣尊今讚禮

大聖於彼空中行    由空所成空境界

空與非空聖所宣    無所緣尊今讚禮

現大神通起化事    悉依如幻三摩地

離種種性遍入門    無所緣尊今讚禮

了知非一非多性    若近若遠無所轉

無高無下平等心    無所緣尊今讚禮

金剛喩定現在前    一刹那中成正覺

遍入無對□法門    無所緣尊今讚禮

雖知涅盤無所動    亦於三世善調伏

具足種種方便門    無所緣尊今讚禮

於彼一切衆生類    善解智慧及方便

然亦不動涅盤門    無所緣尊今讚禮

大聖無相無發悟    已離戱論無對□

無我故無對□心    無所緣尊今讚禮

已離疑惑無過失    無我我所亦復然

中      欄

於一切處正遍知    無所緣尊今讚禮

佛說大乘入諸佛境界智光明莊嚴經卷第四

佛說大乘入諸佛境界智光明莊

嚴經卷第五

譯經三藏朝散大夫試光祿卿光梵

大師賜紫沙門臣惟淨等奉  詔譯

稽首十力度煩惱    稽首廣大施無畏

善住不共諸法中    稽首世間尊勝者

稽首能斷衆結縛    稽首已住於彼岸

稽首救世諸苦尊    稽首不住於生死

普遍通達衆生行    於一切處離意念

如蓮不著於了中    淨空寂默常親近

聖師種種無上句    稽首無緣度染海

普遍善觀諸相門    於諸願心無所有

佛大威力不思議    猶如虛空無依止

稽首廣持勝德門    稽首猶如妙高勝

爾時世尊讚妙吉祥童眞菩薩摩訶薩言. 善

哉善哉妙吉祥. 如是如是妙吉祥. 勿於諸佛

起色相見. 勿於諸法謂其無相. 勿謂諸佛獨

居法界. 亦勿謂佛處大衆中. 當知諸佛無見

無聞. 無所供養無供養者. 諸佛如來無有少

法若一性若多性而可施作. 亦勿謂佛得菩

提果. 亦勿謂佛有法可現. 無見無聞無念無

知. 佛亦無言已說現說當說諸法. 亦非諸佛

現成正覺. 亦無有法能成正覺. 亦非諸佛斷

染證淨. 設有所作離見聞覺知. 何以故. 妙

下      欄

吉祥當知. 一切法本來淸淨故

復次妙吉祥. 汝等當知此經功德不可思議.

若有菩薩以三千大千世界微塵等數一切衆

生. 普令建立成緣覺果. 然於此正法不生信

解. 若有菩薩於此正法生信解者. 其所獲福

比前福蘊廣多無量. 何肉自書或敎人書. 所

得福蘊倍復增勝

又妙吉祥. 若復有人以三千大千世界所有

一切衆生之類. 若卵生若胎生. 若濕生若化

生. 若有色若無色. 若有想若無想. 若非有想

若非無想. 若二足若四足. 若無足若多足. 彼

如是等諸衆生類. 普令建立皆得人身. 得人

身已悉令發起大菩提心. 發大苦提心已一

一菩薩. 於不可思議□伽沙數佛刹土中. 爲

微塵等諸佛菩薩幷聲聞衆. 以飮食衣服坐

臥之物. 病緣醫藥及諸樂具. 供給供養經□

伽沙劫. 彼彼諸佛入涅盤後. 造七寶塔廣一

由旬高百由旬衆寶界道. 摩尼眞珠殊妙嚴

飾. □立種種寶幢審蓋. 自在王寶妙網垂覆

種種莊嚴. 若復有人深心淸淨. 能於如是入

諸佛境界智光明莊嚴甚深正法. 聞已信解

或復悟入. 起淸淨心少略乃至一四句偈爲

人演說. 此所獲福不可稱數. 現證佛智成辦

福行殊勝事業. 比前菩薩布施福蘊. 百分不

及一. 千分不及一. 百千分不及一. 千俱□分

喩分. 乃至鳥波尼殺曇分. 皆不及一. 又妙吉

祥. 若有在家菩薩於阿僧祇□伽沙數諸佛

菩薩及聲聞所. 以其飮食衣服坐臥之具病

經數: 三五九

經名: 大乘入諸佛境界智光明莊嚴經卷第四

頁數: 二六四

上          欄

緣醫藥經阿僧祇□伽沙劫供給供養. 或有

出家菩薩戒行淸淨深心具足. 於其一切牛

畜聚中. 少略乃至施以一食. 此獲福蘊比前

福蘊. 百分不及. 千分不及一. 百千分不及

一. 千俱□分不及一. 百千俱□分不及一. 算

分數分及譬喩分. 乃至鳥波尼殺曇分. 皆不

及一

又妙吉祥. 若三千大千世界如微塵等出家

菩薩. 若行具足深心淸淨者. 一一菩薩於十

方世界阿僧祇□伽沙數諸佛菩薩及聲聞

所. 以其飮食衣服坐臥之具病緣醫藥. 經阿

僧祇□伽沙數劫中供給供養. 彼諸菩薩所

獲福蘊其數無量. 若有菩薩或在家者或出

家者. 戒行具足深心淸淨. 於此正法聞已信

解. 若自書寫或敎人書. 此所獲福比前菩薩

布施福蘊倍復增勝. 百分不及一. 千分不及

一. 百千俱□算數譬喩. 皆不及一

又妙吉祥. 若有菩薩以三千大千世界滿中

七寶. 經三千大千世界微塵數劫. 布施供養

佛菩薩等. 若有菩薩於此正法. 少略乃至一

四句偈. 能解入者此所獲福. 比前福蘊百分

不及一. 千分不及一. 百千俱□算數譬喩. 皆

不及一

妙吉祥. 且置如上經三千大千世界微塵數

劫布施福行. 妙吉祥. 假使阿僧祇□伽沙數

等諸菩薩. 一一菩薩皆於阿僧祇□寶樹及殊

佛刹土中. 以閻色檀金所成諸妙寶樹及殊

妙衣服. 普遍光明眞珠摩尼寶網垂覆. 自在

王摩尼寶所成樓閣. 以電光明摩尼寶. 而爲

中        欄

界道. □立殊妙幢審寶蓋圓滿作已. 普爲阿

僧祇□伽沙數佛世尊等日日供養. 如是經

于阿僧祇□伽沙劫修布施行. 或有菩薩於

此最上甚深正法生信解已. 少略乃至一一

句偈. 爲餘菩薩如理宣說令其解入. 此獲福

蘊比前菩薩布施福蘊. 百分不及一. 千分不

及一. 百千俱□算數譬喩. 皆不及一

又妙吉祥. 正使三界成已. 所有一切法獄餓

鬼畜生趣中諸衆生類. 若有在家菩薩爲彼

地獄餓鬼畜生趣中一切衆生普令救拔. 得

出離已皆悉建立成緣覺果. 若有出家菩薩

於諸牛畜聚中. 少略乃至施以一食. 此所獲

福無有稱量

又妙吉祥. 正使十方所有一切佛刹士中. 不

可說俱□那庾多百千如微塵等出家菩薩.

一一菩薩於十方世界一一方分皆有十佛刹

不可說俱□那庾多百千如微塵等諸佛世

尊. 彼一一佛幷諸菩薩聲聞大衆. 經十佛刹

不可說俱□那庾多百千微塵數劫. 以飮食

衣服坐臥之具病緣醫藥. 爲彼一一諸佛如

來. 於日日中以十佛刹不可說俱□那庾多

百千如微塵等世界充滿自在王摩尼妙寶布

施供養. 若有菩薩於此正法生信解已. 於其

牛畜聚中少略乃至施以一食. 此所獲福比

前菩薩布施福蘊. 百分不及一. 千分不及一.

百千俱□算數譬喩. 皆不及一. 何以故. 今此

正法若得聞者. 卽得不退轉. 大菩薩大智

印故

又妙吉祥. 若有菩薩能爲十方一切世界一

下      欄

切衆生. 悉令建立皆住隨信行地. 若有菩薩

爲一衆生建立令住隨義行地. 此所獲福無

有稱量

又妙吉祥. 若有菩薩能爲十方一切世界一

切衆生建立令住隨義行地. 若有菩薩爲一

衆生建立令住隨法行地. 此所獲福無有稱

量

又妙吉祥. 若有菩薩能爲十方一切世界一

切衆生. 建立令住隨法行地. 若有菩薩爲一

衆生建立令住須陀洹果. 此所獲福無有稱

量

又妙吉祥. 若有菩薩能爲十方一切世界一切

衆生. 建立令住須陀洹果. 若有菩薩爲一衆

生建立令住斯陀含果. 此所獲福無有稱量

又妙吉祥. 若有菩薩能爲十方一切世界一

切衆生. 建立令住斯陀含果. 若有菩薩爲

衆生建立令住阿那含果. 此所獲福無有稱

量

又妙吉祥. 若有菩薩能爲十方一切世界

切衆生. 建立令住阿那含果. 若有菩薩爲一

衆生建立令住緣覺之果. 此所獲福無有稱

量

又妙吉祥. 若有菩薩能爲十方一切世界一

切衆生. 建立令住緣覺之果. 若有菩薩爲一

衆生建立令發大菩提心. 此所獲福無有稱

經數: 三六○

經名: 無量壽經卷上

頁數: 二六五

上          欄

量

又妙吉祥. 若有菩薩能爲十方一切世界一

切衆生. 建立令發菩提心已. 若有菩薩爲一

衆生建立令住不退轉位. 此所獲福無有稱

量

又妙吉祥. 正使菩薩普爲一切衆生. 建立皆

住不退轉位. 若有菩薩發淸淨心. 於此最上

甚深正法. 正信解已. 能自書寫若敎人書.

或復爲他廣大宣說. 少略乃至令一衆生於

此最上甚深正法信解悟入者. 所獲福蘊無

量無數不可稱計

爾時世尊. 普爲大衆說伽陀曰

若有諸菩薩    供十俱□佛

受持正法門    極盡時邊際

復於甚深典    愛樂而聽受

此福廣無邊    果報中最勝

若有諸菩薩    神力往十方

十俱□佛所    親近而供養

遍禮人中尊    最上諸正士

悲愍諸衆生    增長衆利樂

今此甚深經    諸佛共宣說

若能爲他人    須臾敷演者

是卽佛敎中    善開發淨信

彼所獲福果    廣大復最勝

諸佛大悲愍    宣示此正法

如廣大燈明    普照人天界

中有猛利慧    及具大力者

能發信解心    速得成佛果

如是善逝敎    若有得聞者

中      欄

聞已復爲他    展轉而宣演

如爲彼諸佛    最上人中尊

入大無餘依    淸淨涅盤已

能建立寶塔    增聳復殊妙

衆寶所莊嚴    高喩有頂際

□立勝審蓋    寶鈴出妙聲

上徹有頂天    嚴好而廣大

若有諸菩薩    愛樂此經典

於如是相中    聞已發淨信

於彼淸淨處    安布是正法

此所獲福蘊    廣大而最勝

若有諸菩薩    受持此正法

廣爲他流通    滌除[&FFFF]#法垢

此所獲福蘊    功德勝無量

趣心大菩提    隨願而獲得

此甚深經典    諸佛之所宣

諸大菩薩衆    多受持宣演

十方一切佛    悉於虛空界

普現諸佛身    令一切瞻仰

佛說此經已. 妙吉祥菩薩摩訶薩. 幷餘無數

不思議不可說諸菩薩衆. 及大聲聞. 一切世

間天人阿修羅乾□婆等. 聞佛所說皆大歡

喜信受奉行

佛說大乘入諸佛境界智光明莊嚴經卷第五

下        欄

佛說無量壽經卷上

曹魏天竺三藏康僧鎧譯

我聞如是. 一時佛住王舍城耆□□山中

與大比丘衆萬二千人俱. 一切大聖神通已

達. 其名曰尊者了本際尊者正願尊者正

語尊者大號尊者仁賢尊者離垢尊者名

聞尊者善實尊者具足尊者牛王尊者優樓

頻Ｃ迦葉尊者伽耶迦葉尊尊者那提迦葉

尊者摩訶迦葉尊者舍利弗尊者大目□連

尊者劫賓那尊者大住尊者大淨志尊者摩

訶周那尊者滿願子尊者離障□尊者

流灌尊者堅伏尊者面王尊者果乘尊

者仁性尊者喜樂尊者善來尊者羅云尊

者阿難. 皆如斯等上首者也. 又與大乘衆菩

薩俱. 普賢菩薩妙德菩薩慈氏菩薩等. 此

賢劫中一切菩薩. 又賢護等十六正士. 善思

議菩薩信慧菩薩空無菩薩神通華菩薩

光英菩薩慧上菩薩智幢菩薩寂根菩薩

願慧菩薩香象菩薩寶英菩薩中住菩薩

制行菩薩解脫菩薩皆遵普賢大士之

德. 具諸菩薩無量行願. 安住一切功德之

法. 遊步十方. 行權方便. 入佛法號究竟彼

岸. 於無量世界現成等覺. 處兜率天

弘宣正法. 捨彼天宮降神母胎. 彼右脅

生現行七步. 光明顯曜. 普照十方無量佛

土. 六種振動. 擧聲自稱. 吾當於世爲無

經數: 三六○

經名: 無量壽經卷上

頁數: 二六六

上          欄

上尊. 釋梵奉侍天人歸仰. 示現算計文藝

射御. 博綜首衛. 貫練群籍. 遊於後遠. 講

武試藝. 現處宮中色味之間. 見老病死

悟世非常. 棄國財位. 入山學道. 服乘白

馬寶冠瓔珞. 遣之令還. 捨珍妙衣而著法

服. 剃除鬚髮. 端坐樹下. 勤苦六年. 行如所

應. 現五濁刹隨順群生. 示有塵垢沐浴

金流. 天按樹枝. 得攀出池. 靈禽翼從往詣

道場. 吉祥感微表章功祚. 哀受施草敷佛

樹下加趺而坐. 奮大光明使魔知之. 魔

率官屬而來逼試. 制以智力皆令降伏. 得

微妙法成最正覺. 釋梵祈勸請轉法輪. 以

佛遊步. 佛吼而吼. 古法鼓. 吹法螺. 執法

劍. 建法幢. 震法雷. 曜法電. 澍法雨. 演

法施. 常以法音覺諸世間. 光明普照無

量佛土. 一切世界六種震動. 總攝魔界動

魔宮殿. 衆魔□怖[&FFFF]#不歸伏. □裂邪網

消滅諸見. 散諸塵勞壞諸欲塹. 嚴護

法城開闡法門. 洗丞垢汚顯明淸白. 光

融佛法宣流正化. 入國分衛獲諸□[&FFFF]#.

貯功德. 示福田. 欲宣法. 現欣笑. 以諸

法藥救療三苦. 顯現道意無量功德. 授菩

薩記成等正覺. 示現滅度拯濟無極. 消

除諸漏殖衆德本. 具足功德微妙難量.

遊諸佛國普現道敎. 其所修行淸淨無穢.

譬如幻師現衆異像爲男爲女無所不

變. 本學明了在意所爲. 此諸菩薩亦復如

是. 學一切法. 貫綜縷練. 所住安諦. 靡不

感化. 無數佛土. 皆悉普現. 未曾慢恣愍

中     欄

傷衆生. 如是之法一切具足. 菩薩經典究

暢要妙. 名稱普至導御十方. 無量諸佛咸

共護念. 佛所住者皆已得住. 大聖所立而皆

已立. 如來導化各能宣布. 爲諸菩薩而作

大師. 以甚深禪慧開導衆人. 通諸法性

達衆生相. 明了諸國供養諸佛. 化現其身

猶如電光. 善學無畏曉了幻法. 壞裂魔

網. 解諸纏縛. 超越聲聞緣覺之地. 得空

無相無願三昧. 善立方便. 顯示三乘. 於此

中下而現滅度. 亦無所作亦無所有. 不

起不滅得平等法. 具足成就無量總持百千

三昧. 諸根智慧廣普寂定. 深入菩薩法藏.

得佛華嚴三昧. 宣揚演說一切經典. 住深

定門. 悉[&FFFF]#現在無量諸佛. 一念之煩無不

周遍. 濟諸劇難諸閑不閑. 分別顯示眞實

之際. 得諸如來辯才之智. 入衆言音. 開化

一切. 超過世間諸所有法. 心常諦住度世

之道. 於一切萬物隨意自在. 爲衆生類

作不請之友. 荷負群生爲之重任. 受持

如來甚深法藏. 護佛種性常使不絶. 興大

悲愍衆生. 演慈辯授法眼. 杜三趣開善

門. 以不請之法. 施諸黎庶. 猶如孝子

愛敬父母. 於諸衆生視之若已. 一切善

本皆度彼岸. 悉獲諸佛無量功德. 智慧聖

明不可思議. 如是菩薩無量大士. 不可

稱計一時來會

爾時世尊. 諸根悅豫. 姿色淸淨. 光顔巍巍.

尊者阿難承佛聖旨. 卽從座起偏袒右肩.

長□合掌而白佛言. 今日世尊. 諸根悅豫.

下      欄

姿色淸淨. 光顔巍巍. 如明鏡淨影暢表□.

威容顯耀超絶無量. 未曾瞻[&FFFF]#殊妙如今.

唯然大聖我心念言. 今日世尊住奇特法.

今日世雄住佛所住. 今日世眼住導師行.

今日世英住最勝道. 今日天尊行如來德.

去來現在佛佛相念. 得無今佛念諸佛耶.

何故威神光乃爾. 於是世尊告阿難曰.

云何阿難. 諸天敎汝來問佛耶. 自以慧見

問威顔乎. 阿難白佛. 無有諸天來敎我

者. 自以所見問斯義耳. 佛言. 善哉阿難.

所問甚快. 發深智慧眞妙辯才. 愍念衆生

問斯慧義. 如來以無盡大悲矜哀三界. 所

以出興於世. 光闡道敎. 普令群萌獲眞法

利. 無量億劫難値難見. 猶靈瑞華時時乃

出. 今所問者多所饒益. 開化一切諸天人

民. 阿難. 當知如來正覺其智難量多所導

御. 慧見無□無能□絶. 以一[&FFFF]#之力能

住壽命. 億百千劫無數無量. 復過於此. 諸

根悅豫不以毁損. 姿色不變光顔無異. 所

以者何. 如來定慧空暢無極. 於一切法而

得自在. 阿難諦聽. 今爲汝說. 對曰唯然願

樂欲聞

佛告阿難. 乃往過去久遠無量不可思議無

央數劫. 錠光如來興出於世. 敎化度脫無

量衆生. 皆令得道乃取滅度. 次有如來名

曰光遠. 次名月光. 次名□檀香. 次名善

山王. 次名須彌天冠. 次名須彌等曜. 次名

月色. 次名正念. 次名離垢. 次名無著. 次

名龍天. 次名夜光. 次名安明頂. 次名不

經數: 三六○

經名: 無量壽經卷上

頁數: 二六七

上          欄

動地次名琉璃妙華. 次名琉璃金色. 次名

金藏. 次名炎光. 次名炎根. 次名地種. 次

名月像. 次名日音. 次名解脫華. 次名莊

嚴光明. 次名海覺神通. 次名水光. 次名大

香. 次名離塵垢. 次名捨厭意. 次名寶炎.

次名妙頂認名勇立. 次名功德持慧. 次

名蔽日月光. 次名日月琉璃光. 次名無上

琉璃光. 次名最上首. 次名菩提華. 次名月

明. 次名日光. 次名華色王. 次名水月光.

次名除癡冥. 次名度蓋行. 次名淨信. 次

名善宿. 次名威神. 次名法慧. 次名鸞音.

次名師子音. 次名龍音. 次名處世. 如此

諸佛皆悉已過

爾時次有佛. 名世自在王如來應供等正

覺明行足善逝世間解無上士調御丈夫天人

師佛世尊. 時有國王. 聞佛說法心懷悅豫

尋發無上正眞道意. 棄國捐王行作沙門.

號曰法藏. 高才勇哲與世超異. 詣世自在

王如來所. 稽首佛足右□三□. 長□合掌以

頌讚曰

光顔巍巍  威神無極  如是炎明

無與等者  日月摩尼  珠光炎耀

皆悉隱蔽  猶如聚墨  如來容顔

超世無倫  正覺大音  響流十方

戒聞精進  三昧智慧  威德無侶

殊勝希有  深諦善念  諸佛法海

窮深盡奧  究其崖底  無明欲怒

世尊永無  人雄師子  神德無量

功德廣大  智慧深妙  光明威相

中     欄

震動大千  願我作佛  齊聖法王

過度生死  靡不解脫  布施調意

戒忍精進  如是三昧  智慧爲上

吾折得佛  普行此願  一切恐懼

爲作大安  假令有佛  百千億萬

無量大聖  數如□沙  供養一切

斯等諸佛  不如心道  堅正不[&FFFF]#

譬如□沙  諸佛世界  復不可計

無數刹土  光明悉照  遍此諸國

如是精進  威神難量  令我作佛

國土第一  其衆奇妙  道場超絶

國如泥洹  而無等雙  我當愍哀

度脫一切  十方來生  心悅淸淨

已到我國  快樂安隱  幸佛信明

是我眞證  發願於彼  力精所欲

十方世尊  智慧無□  常令此尊

知我心行  假令身止  諸苦毒中

我行精進  忍終不悔

佛告阿難. 法藏比丘說此頌已. 而白佛

言. 唯然世尊. 我發無上正覺之心. 願佛爲

我廣宣經法. 我當修行攝取佛國淸淨莊

嚴無量妙土. 令我於世速成正覺. 拔諸生

死勤苦之本. 佛語阿難. 時世自在王佛.

告法藏比丘. 如所修行莊嚴佛土. 汝自

當知. 比丘白佛. 斯義弘深非我境界. 唯願

世尊廣爲敷演諸佛如來淨土之行. 我聞此

已. 當如說修行成滿所願. 爾時世自在于

佛. 知其高明志願深廣. 卽爲法藏比丘而

說經言. 譬如大海. 一斗量經歷劫數.

下     欄

尙可窮底得其妙寶. 人有至心精進心道

不止會當剋果. 何願不得

於是世自在王佛. 卽爲廣說二百一十億諸

佛刹土天人之善惡國土之粗妙. 應其心

願悉現與之. 時彼比丘聞佛所說嚴淨國

土. 皆悉[&FFFF]#見超發無上殊勝之願. 其心寂

靜志無所著. 一切世間無能及者. 具足五

劫. 思惟攝取莊嚴佛國淸淨之行. 阿難白

佛. 彼佛國土壽量幾何. 佛言. 其佛壽命四十

二劫. 時法藏比丘. 攝取二百一十億諸佛妙

土淸淨之行. 如是修已詣彼佛所. 稽首禮

足□佛三□合掌而住. 白言世尊. 我已攝

取莊嚴佛土淸淨之行. 佛告比丘. 汝今可說

宜知是時. 發起悅可一切大衆. 菩薩聞已

修行此法. 緣致滿足無量大願. 比丘白佛.

唯垂聽察. 如我所願當具說之

設我得佛. 國有地獄餓鬼畜生者. 不取正

覺

設我得佛. 國中人天. 壽終之後. 復更三

惡道者. 不取正覺

設我得佛. 國中人天. 不悉眞金色者. 不取

正覺

設我得佛. 國中人天. 形色不同有好醜者.

不取正覺

設我得佛. 國中人天. 不悉識宿命. 下至

知百千億那由他諸劫事者. 不取正覺

設我得佛. 國中人天. 不悉識宿命. 下至

知百千億那由他諸劫事者. 不取正覺

設我得佛. 國中人天. 不得天眼. 下至見

百千億那由他諸佛國者. 不取正覺

設我得佛. 國中人天. 不得天耳. 下至聞

經數: 三六○

經名: 無量壽經卷上

頁數: 二六八

上          欄

百千億那由他諸佛所說. 不悉受持者. 不

取正覺

設我得佛. 國中人天. 不得見他心智. 下至

知百千億那由他諸佛國中衆生心念者. 不

取正覺

設我得佛. 國中人天. 不得神足. 於一念

頃下至不能超過百千億那由他諸佛國

者. 不取正覺

設我得佛. 國中人天. 若起想念貪計身者.

不取正覺

設我得佛. 國中人天. 不住定聚. 必至滅

度者. 不取正覺

設我得佛. 光明有能限量. 下至不照百

千億那由他諸佛國者. 不取正覺

設我得佛. 壽命有能限量. 下至百千億那

由他劫者. 不取正覺

設我得佛. 國中聲聞有能計量. 乃至三千

大千世界衆生緣覺. 於百千劫悉共計□

知其數者. 不取正覺

設我得佛. 國中人天. 壽命無能限量. 除其

本願脩短自在. 若不爾者不取正覺

設我得佛. 國中人天. 乃至聞有不善名者.

不取正覺

設我得佛. 十方世界無量諸佛. 不悉諮嗟

稱我名者. 不取正覺

設我得佛. 十方衆生至心信樂. 欲生我國

乃至十念. 若不生者不取正覺. 唯除五逆

誹謗正法

設我得佛. 十方衆生發菩提心修諸功德.

中       欄

至心發願欲生國. 臨壽終時. 假令不與

大衆圍□現其人前者. 不取正覺

設我得佛. 十方衆聞我名號係念我國

殖諸德本. 至心□向欲生我國. 不果遂

者. 不取正覺

設我得佛. 國中人天. 不悉成滿三十二大人

相者. 不取正覺

設我得佛. 他方佛土諸菩薩衆來生我國. 究

竟必至一生補處. 除其本願自在所化. 爲

衆生故被弘誓鎧. 積累德本度脫一切. 遊

諸佛國修菩薩行. 供養十方諸佛如來. 開

化□沙無量衆生. 使立無上正眞之道. 超

出常倫. 諸地之行. 現前修習普賢之德. 若不

爾者不取正覺

設我得佛. 國中菩薩. 承作神力供養諸佛.

一食之頃不能遍至無量無數億那由他

諸佛國者不取正覺

設我得佛. 國中菩薩. 在諸佛前現其德本.

諸所心欲供養之具. 若不如意者. 不取

正覺

設我得佛. 國中菩薩不能演說一切智者.

不取正覺

設我得佛. 國中菩薩不得金剛那羅延身

者. 不取正覺

設我得佛. 國中人天. 一切萬物嚴淨光麗.

形色殊特窮微極妙無能稱量. 其諸衆生. 乃

至逮得天眼. 有能明了辨其名數者. 不

取正覺

設我得佛. 國中菩薩. 乃至少功德者. 不能

下       欄

知見其道場樹無量光色高四百萬里者.

不取正覺

設我得佛. 國中菩薩. 若受讀經法謹誦持

說. 而不得辯才智慧者. 不取正覺

設我得佛. 國中菩薩. 智慧辯才若可限量

者. 不取正覺

設我得佛. 國土淸淨. 皆悉照聞十方一切

無量無數不可思議諸佛世界. 猶如明鏡[&FFFF]#

其面像. 若不爾者. 不取正覺

設我得佛. 自地以上至于虛空. 宮殿樓觀

池流華樹. 國土所有一切萬物. 皆以無量

雜寶百千種香而共合成. 嚴飾奇妙超諸人

天. 其香普薰十方世界. 菩薩聞者皆修佛

行. 若不爾者. 不取正覺

設我得佛. 十方無量不可思議諸佛世界衆

生之類. 聞我名字. 不得菩薩無生法忍諸

深總持者. 不取正覺

設我得佛. 十方無量不可思議諸佛世界. 其

有女人聞我名字. 歡喜信樂發菩提心厭

惡女身. 壽終之後復爲女像者. 不取正

覺

設我得佛. 十方無量不可思議諸佛世界諸

菩薩衆. 聞我名字. 壽終之後常修梵行至

成佛道. 若不爾者. 不取正覺

設我得佛. 十方無量不可思議諸佛世界諸

天人民. 聞我名. 字. 五體投地稽首作禮. 歡喜

經數: 三六○

經名: 無量壽經卷上

頁數: 二六九

上          欄

信樂修菩薩行. 諸天世人[&FFFF]#不致敬. 若不

爾者. 不取正覺

設我得佛. 國中人天. 欲得衣服隨念卽至.

如佛所讚應法妙服自然在身. 若有裁縫

染治浣丞者. 不取正覺

設我得佛. 國中人天. 所受快樂. 不如漏盡

比丘者. 不取正覺

設我得佛. 國中菩薩. 隨意欲見十方無量

嚴淨佛土. 應時如願. 於寶樹中皆悉照見.

猶如明鏡[&FFFF]#其面像. 若不爾者. 不取正

覺

設我得佛. 他方國土諸菩薩衆. 聞我名字

至于得佛. 諸根缺陋不具足者. 不取正

覺

設我得佛. 他方國土諸菩薩衆. 聞我名字.

皆悉逮得淸淨解脫三昧. 住是三昧一發意

頃. 供養無量不可思議諸佛世尊. 而不失

定意. 若不爾者. 不取正覺

設我得佛. 他方國土諸菩薩衆. 聞我名字

歡喜踊躍. 修菩薩行具足德本. 若不爾者.

不取正覺

設我得佛. 他方國土諸菩薩衆. 聞我名字.

皆悉逮得普等三昧. 住是三昧至于成佛.

常見無量不可思議一切如來. 若不爾者.

不取正覺

設我得佛. 國中菩薩. 隨其志願所欲聞法

中      欄

自然得聞. 若不爾者. 不取正覺

設我得佛. 他方國土諸菩薩衆. 聞我名字.

不卽得至不退轉者. 不取正覺

設我得佛. 他方國土諸菩薩衆. 聞我名字.

不卽得至第一第二第三法忍. 於諸佛

法不能卽得不退轉者. 不取正覺

佛告阿難. 爾時法藏比丘. 說此願已而說

頌曰

我建超世願    必至無上道

斯願不滿足    折不成等覺

我於無量劫    不爲大施主

普濟諸貧苦    折不成等覺

我至成佛道    名聲超十方

究竟靡不聞    折不成等覺

離欲深正深    淨慧修梵行

志心無上道    爲諸天人師

神力演大光    普照無際土

消除三垢冥    明濟衆厄難

開彼智慧眼    滅此昏盲闇

閉塞諸惡道    通達善趣門

功祚成滿足    威曜朗十方

日月□重暉    天光隱不現

爲衆開法藏    廣施功德寶

常於大衆中    說法師子吼

供養一切佛    具足衆德本

願慧悉成滿    得爲三界雄

如佛無量智    通達靡不遍

願我功德力    等此最勝尊

斯願若剋果    大千應感動

下     欄

虛空諸天人    當雨珍妙華

佛語阿難. 法藏比丘說此頌已. 應時普地

六種震動. 天雨妙華以散其上. 自然音樂

空中讚言. 決定必成無上正覺. 於是法藏

比丘. 具足修滿如是大願. 誠諦不虛超出

世間深樂寂滅. 阿難. 法藏比丘於彼佛

所. 諸天魔梵龍神八部大衆之中. 發斯弘誓

建此願已. 一向專志莊嚴妙土. 所修佛國

開廓廣大超勝獨妙. 建立常然無衰無變.

於不可思議兆載永劫. 積殖菩薩無量德

行. 不生欲覺瞋覺害覺. 不起欲想瞋想害

想. 不著色聲香味觸之法. 忍力成就不計

衆苦. 少欲知足無染□癡. 三昧常寂智慧無

□. 無有虛僞諂曲之心和顔軟語先意承

問. 勇猛精進志願無□. 專心淸白之法.

以慧利群生. 恭敬三寶奉事師長. 以大

莊嚴具足衆行. 令諸衆生功德成就. 住空

無相無願之法. 無作無起觀法如化. 遠

離晉言自害害彼彼此俱害. 修習善語自利

利人彼我兼利. 棄國捐王絶去財色. 自

行六波羅蜜. 敎人令行. 無央數劫積功累

德. 隨其生處在意所欲. 無量寶藏自然發

應. 敎化安立無數衆生. 住於無豆正眞之

道. 或爲長者居士豪姓尊貴. 或爲刹利國

君轉輪聖帝. 或爲六欲天主乃至梵王. 常以

四事供養恭敬一切諸佛. 如是功德不可

稱說. 口氣香潔如優[&FFFF]#羅華. 身諸毛孔出

□檀香. 其香普熏無量世界. 容色端正相

好殊妙. 其手常出無盡之寶. 衣服飮食珍妙

經數: 三六○

經名: 無量壽經卷上

頁數: 二七○

上          欄

華香. 諸蓋幢審莊嚴之具. 如是等事超諸

人天. 於一切法而得自在. 阿難白佛. 法

藏菩薩. 爲已成佛而取滅度. 爲未成佛. 爲

今現在. 佛告阿難. 法藏菩薩. 今已成佛現

在西方. 去此十萬億刹. 其佛世界名曰安

樂. 阿難又問. 其佛成道已來爲經幾時. 佛

言. 成佛已來凡歷十劫. 其佛國土自然七

寶. 金銀琉璃珊瑚琥珀車Ｃ瑪瑙合成爲

地. 恢廓曠蕩不可限極. 悉相雜□轉相

入間. 光赫□耀微妙奇麗. 淸淨莊嚴超踰

十方一切世界. 衆寶中精. 其寶猶如第六

天寶. 又其國土無須彌山及金剛圍一切諸

山. 亦無大海小海溪Ｃ井谷. 佛神力故欲見

則見. 亦無地獄餓鬼畜生諸難之趣. 亦無

四時春秋冬夏. 不寒不熱常和調適. 爾時阿

難白佛言. 世尊. 若彼國士無須彌山. 其四

天王及□利天. 依何而住. 佛語阿難. 第三

炎天. 乃至色究竟天. 皆依何住. 阿難白佛.

行業果報不可思議. 佛語阿難. 行業果報不

可思議. 諸佛世界亦不可思議. 其諸衆生功

德善力. 住行業之地. 故能爾耳. 阿難白佛.

我不疑此法. 但爲將來衆生. 欲除其疑惑.

故問斯義. 佛告阿難. 無量壽佛威神光明

最尊第一. 諸佛光明所不能及. 或有佛

光照百佛世界. 或千佛世界. 取要言之. 乃

照東方□沙佛刹. 南西北方四維上下亦復如

是. 或有佛光照于七尺. 或照一佛刹. 是

故無量壽佛號無量光佛. 無邊光佛. 無□光

中       欄

佛. 無對光佛. 炎王光佛. 淸淨光佛. 歡喜光

佛. 智慧光佛. 不斷光佛. 難思光佛. 無稱光

佛. 超日月光佛. 其有衆生遇斯光者三垢

塗勤苦之處. 見此光明皆□休息無復苦

惱. 壽終之後皆蒙解脫. 無量壽佛光明顯赫

照曜十方諸佛國土. [&FFFF]#不聞知. 不但我

今稱其光明. 一切諸佛聲聞緣覺諸菩薩衆.

咸共歎譽亦復如是. 若有衆生. 聞其光明

威神功德. 日夜稱說至心不斷. 隨意所願得

生其國. 爲諸菩薩聲聞大衆. 所共歎譽

稱其功德. 至其然後得佛道時. 普爲十方

諸佛菩薩. 歎其光明亦如今也. 佛言. 我說

無量壽佛光明威神巍巍殊妙. 晝夜一劫尙

不能盡

佛語阿難. 無壽佛. 壽命長久不可稱計.

汝寧知乎. 假使十方世界無量衆生皆得人

身. 悉令成就聲聞緣覺. 都共集會禪思一心

竭其智力. 於百千萬劫悉共推算. 計其壽

命長遠劫數. 不能窮盡知其限極. 聲聞善

薩天人之衆. 壽命長短亦復如是. 非算數

譬喩所能知也. 又聲聞菩薩. 其數難量不

可稱說. 神智洞達威力自在. 能於掌中持

一切世界. 佛語阿難. 彼佛初會. 聲聞衆數不

可稱計. 菩薩亦然. 能如大目□連. 百

千萬億無量無數. 於阿僧祇那由他劫. 乃至

滅度. 悉共計□. 不能究了多少之數. 譬

如大海深廣無量. 假使有人. 析其一毛以

爲百分. 以一分毛沾取一□. 於意云何. 其

下      欄

所□者於大海何所爲多. 阿難白佛. 彼

所□水比於大海. 多少之量非巧歷算數言

亂譬類所能知也. 佛語阿難. 如目連等. 於

百千萬億那由他劫. 計彼初會聲聞菩薩. 所

知數者猶如一□. 其所不知如大海水. 又

其國土. 七寶諸樹周滿世界. 金樹. 銀樹. 琉

璃樹. 頗梨樹. 珊瑚樹. 瑪瑙樹. 車Ｃ樹.

或有二寶三寶乃七寶轉共合成. 或有金

樹. 銀葉華果. 或有銀樹. 金葉華果. 或琉璃

樹. □梨爲葉華果亦然. 或水精樹. 琉璃

爲葉華果亦然. 或珊瑚樹. 瑪瑙爲葉華果

亦然. 或瑪瑙樹. 琉璃爲葉華果亦然. 或車

Ｃ樹. 衆寶爲葉華果亦然. 或有寶樹. 紫金

爲本. 白銀爲莖. 琉璃爲枝. 水精爲條. 珊

瑚爲葉. 瑪瑙爲華. 車Ｃ爲實. 或有寶樹.

白銀爲本. 琉璃爲莖. 水精爲枝. 珊瑚爲條.

瑪瑙爲葉. 車Ｃ爲華. 紫金爲實. 或有寶樹.

琉璃爲本. 水精爲莖. 珊瑚爲枝. 瑪瑙爲條.

車Ｃ爲葉. 紫金爲華. 白銀爲實. 或有寶

樹. 水精爲本. 珊瑚爲莖. 瑪瑙爲枝. 車Ｃ

爲條. 紫金爲葉. 白銀爲華. 琉璃爲實或

有寶樹. 珊瑚爲本. 瑪瑙爲莖車Ｃ爲枝. 紫

金爲條. 白銀爲葉. 琉璃爲華. 水精爲實.

或有寶樹. 瑪瑙爲本. 車Ｃ爲莖紫金爲枝.

白銀爲條. 琉璃爲葉. 水精爲華. 珊瑚爲

實. 或有寶樹. 車Ｃ爲本. 紫金爲莖. 白銀爲

枝. 琉璃爲修. 水精爲葉. 珊瑚爲華. 瑪瑙

爲實. 行行相値. 莖莖相望. 枝枝相準. 葉葉

相向. 華華相順. 實實相當. 榮色光曜不可